Ericu950/Stoicheia-meter-silver huggingface dataset:
ὅς γ ἐμὲ τὸν τλήμονα Λήναια χορηγῶν ἀπέλυσ ἄδειπνον .
ὃν ἔτ ἐπίδοιμι τευθίδος δεόμενον , ἡ δ ὠπτημένη σίζουσα πάραλος ἐπὶ τραπέζῃ κειμένη ὀκέλλοι ·
κ ᾆτα μέλλοντος λαβεῖν αὐτοῦ κύων ἁρπάσασα φεύγοι .
τοῦτο μὲν αὐτῷ κακὸν ἕν , κ ᾆθ ἕτερον νυκτερινὸν γένοιτο 0 .
ἠπιαλῶν γὰρ οἴκαδ ἐξ ἱππασίας βαδίζων , εἶτα κατάξειέ τις αὐτοῦ μεθύων τῆς κεφαλῆς Ὀρέστης μαινόμενος ·
ὁ δὲ λίθον βαλεῖν βουλόμενος ἐν σκότῳ λάβοι τῇ χειρὶ πέλεθον ἀρτίως κεχεσμένον ·
ἐπᾴξειεν δ ἔχων τὸν μάρμαρον , κ ἄπειθ ἁμαρτὼν βάλοι Κρατῖνον .
ὦ δμῶες οἳ κατ οἶκόν ἐστε Λαμάχου , ὕδωρ ὕδωρ ἐν χυτριδίῳ θερμαίνετε ·
ὀθόνια , κηρωτὴν παρασκευάζετε , ἔρι οἰσυπηρά , λαμπάδιον περὶ τὸ σφυρόν .
ἁνὴρ τέτρωται χάρακι διαπηδῶν τάφρον , καὶ τὸ σφυρὸν παλίνορρον ἐξεκόκκισεν , καὶ τῆς κεφαλῆς κατέαγε περὶ λίθῳ πεσών , καὶ Γοργόν ἐξήγειρεν ἐκ τῆς ἀσπίδος .
πτίλον δὲ τὸ μέγα κομπολακύθου πεσὸν πρὸς ταῖς πέτραισι , δεινὸν ἐξηύδα μέλος ·
ὦ κλεινὸν ὄμμα νῦν πανύστατόν σ ἰδὼν λείπω φάος γε τ οὐμόν , οὐκέτ εἰμ ἐγώ .
τοσαῦτα λέξας εἰς ὑδρορρόαν πεσὼν ἀνίσταταί τε καὶ ξυναντᾷ δραπέταις λῃστὰς ἐλαύνων καὶ κατασπέρχων δορί .
ὁδὶ δὲ κ αὐτός 0 ·
ἀλλ ἄνοιγε τὴν θύραν .
ἀτταταῖ ἀτταταῖ στυγερὰ τάδε γε κρυερὰ πάθεα 0 ·
τάλας ἐγώ 0 .
διόλλυμαι δορὸς ὑπὸ πολεμίου τυπείς .
ἐκεῖνο δ οὖν αἰακτὸν ἂν γένοιτο , Δικαιόπολις εἴ μ ἴδοι τετρωμένον κ ᾆτ ἐγχάνοι ταῖς ἐμαῖς τύχαισιν .
ἀτταταῖ ἀτταταῖ τῶν τιτθίων , ὡς σκληρὰ καὶ κυδώνια 0 .
φιλήσατόν με μαλθακῶς ὦ χρυσίω τὸ περιπεταστὸν κἀπιμανδαλωτόν .
τὸν γὰρ χοᾶ πρῶτος ἐκπέπωκα .
ὦ συμφορὰ τάλαινα τῶν ἐμῶν κακῶν 0 .
ἰὼ ἰὼ τραυμάτων ἐπωδύνων 0 .
ἰὴ ἰὴ χαῖρε Λαμαχίππιον .
στυγερὸς ἐγώ 0 .
τί με σὺ κυνεῖς ;
μογερὸς ἐγώ 0 .
τί με σὺ δάκνεις ;
τάλας ἐγὼ ξυμβολῆς βαρείας 0 .
τοῖς Χουσὶ γάρ τις ξυμβολὰς ἐπράττετο ;
ἰὼ ἰὼ Παιὰν Παιάν 0 .
ἀλλ οὐχὶ νυνὶ τήμερον Παιώνια 0 .
λάβεσθέ μου λάβεσθε τοῦ σκέλους παπαῖ , προσλάβεσθ ὦ φίλοι .
ἐμοῦ δέ γε σφὼ τοῦ πέους ἄμφω μέσου προσλάβεσθ ὦ φίλαι .
εἰλιγγιῶ κάρα λίθῳ πεπληγμένος καὶ σκοτοδινιῶ 0 .
κ ἀγὼ καθεύδειν βούλομαι καὶ στύομαι καὶ σκοτοβινιῶ θύραζέ μ ἐξενέγκατ ἐς τοῦ Πιττάλου παιωνίαισι χερσίν .
ὡς τοὺς κριτάς με φέρετε ·
ποῦ στιν ὁ βασιλεύς 0 ;
ἀπόδοτέ μοι τὸν ἀσκόν .
λόγχη τις ἐμπέπηγέ μοι δι ὀστέων ὀδυρτά .
ὁρᾶτε τουτονὶ κενόν .
τήνελλα καλλίνικος 0 .
τήνελλα δῆτ , εἴπερ καλεῖς γ , ὦ πρέσβυ , καλλίνικος 0 .
καὶ πρός γ ἄκρατον ἐγχέας ἄμυστιν ἐξέλαψα .
τήνελλά νυν ὦ γεννάδα 0 ·
χώρει λαβὼν τὸν ἀσκόν .
ἕπεσθέ νυν ᾄδοντες ὦ τήνελλα καλλίνικος .
ἀλλ ἑψόμεσθα σὴν χάριν τήνελλα καλλίνικος ᾄδοντες σὲ καὶ τὸν ἀσκόν .
ἰατταταιὰξ τῶν κακῶν , ἰατταταῖ 0 .
κακῶς Παφλαγόνα τὸν νεώνητον κακὸν αὐταῖσι βουλαῖς ἀπολέσειαν οἱ θεοί .
ἐξ οὗ γὰρ εἰσήρρησεν ἐς τὴν οἰκίαν πληγὰς ἀεὶ προστρίβεται τοῖς οἰκέταις .
κάκιστα δῆθ οὗτός γε πρῶτος Παφλαγόνων αὐταῖς διαβολαῖς 0 .
ὦ κακόδαιμον πῶς ἔχεις ;
κακῶς καθάπερ σύ 0 .
δεῦρο δὴ πρόσελθ , ἵνα ξυναυλίαν κλαύσωμεν Οὐλύμπου νόμον .
μυμῦ μυμῦ μυμῦ μυμῦ μυμῦ μυμῦ 0 .
τί κινυρόμεθ ἄλλως 0 ;
οὐκ ἐχρῆν ζητεῖν τινα σωτηρίαν νῷν , ἀλλὰ μὴ κλάειν ἔτι ;
τίς οὖν γένοιτ ἄν ;
σὺ μὲν οὖν μοι λέγε , ἵνα μὴ μάχωμαι .
ἀλλ εἰπὲ θαρρῶν , εἶτα κ ἀγὼ σοὶ φράσω .
ἀλλ οὐκ ἔνι μοι τὸ θρέττε .
πῶς ἂν οὖν ποτε εἴποιμ ἂν αὐτὸ δῆτα κομψευριπικῶς ;
μὴ μοί γε , μὴ μοί , μὴ διασκανδικίσῃς ·
ἀλλ εὑρέ τιν ἀπόκινον ἀπὸ τοῦ δεσπότου .
λέγε δὴ μόλωμεν ξυνεχὲς ὡδὶ ξυλλαβών .
καὶ δὴ λέγω μόλωμεν .
ἐξόπισθε νῦν αὐτὸ φάθι τοῦ μόλωμεν .
αὐτό 0 .
πάνυ καλῶς 0 .
ὥσπερ δεφόμενος νῦν ἀτρέμα πρῶτον λέγε τὸ μόλωμεν , εἶτα δ αὐτό , κ ᾆτ ἐπάγων πυκνόν 0 .
μόλωμεν αὐτὸ μόλωμεν αὐτομολῶμεν .
ἢν οὐχ ἡδύ ;
νὴ Δία 0 ·
πλήν γε περὶ τῷ δέρματι δέδοικα τουτονὶ τὸν οἰωνόν .
ὁτιὴ τὸ δέρμα δεφομένων ἀπέρχεται .
κράτιστα τοίνυν τῶν παρόντων ἐστὶ νῷν , θεῶν ἰόντε προσπεσεῖν του πρὸς βρέτας .
ποῖον βρέτας  0 ;
ἐτεὸν ἡγεῖ γὰρ θεούς ;
ἔγωγε 0 .
ποίῳ χρώμενος τεκμηρίῳ 0 ;
ὁτιὴ θεοῖσιν ἐχθρός εἰμ .
οὐκ εἰκότως 0 ;
εὖ προσβιβάζεις μ .
ἀλλ ἑτέρᾳ πῃ σκεπτέον .
βούλει τὸ πρᾶγμα τοῖς θεαταῖσιν φράσω ;
οὐ χεῖρον 0 ·
ἓν δ αὐτοὺς παραιτησώμεθα , ἐπίδηλον ἡμῖν τοῖς προσώποισιν ποιεῖν , ἢν τοῖς ἔπεσι χαίρωσι καὶ τοῖς πράγμασιν .
νῷν γάρ ἐστι δεσπότης ἄγροικος ὀργὴν κυαμοτρὼξ ἀκράχολος , Δῆμος πυκνίτης , δύσκολον γερόντιον ὑπόκωφον .
οὗτος τῇ προτέρᾳ νουμηνίᾳ ἐπρίατο δοῦλον , βυρσοδέψην Παφλαγόνα , πανουργότατον καὶ διαβολώτατόν τινα .
οὗτος καταγνοὺς τοῦ γέροντος τοὺς τρόπους , ὁ βυρσοπαφλαγών , ὑποπεσὼν τὸν δεσπότην ᾔκαλλ ἐθώπευ ἐκολάκευ ἐξηπάτα κοσκυλματίοις ἄκροισι τοιαυτὶ λέγων ·
ὦ Δῆμε λοῦσαι πρῶτον ἐκδικάσας μίαν , ἐνθοῦ ῥόφησον ἔντραγ ἔχε τριώβολον .
βούλει παραθῶ σοι δόρπον ;
εἶτ ἀναρπάσας ὅ τι ἄν τις ἡμῶν σκευάσῃ , τῷ δεσπότῃ Παφλαγὼν κεχάρισται τοῦτο .
καὶ πρώην γ ἐμοῦ μᾶζαν μεμαχότος ἐν Πύλῳ Λακωνικήν , πανουργότατά πως περιδραμὼν ὑφαρπάσας αὐτὸς παρέθηκε τὴν ὑπ ἐμοῦ μεμαγμένην , ἡμᾶς δ ἀπελαύνει κ οὐκ ἐᾷ τὸν δεσπότην ἄλλον θεραπεύειν , ἀλλὰ βυρσίνην ἔχων δειπνοῦντος ἑστὼς ἀποσοβεῖ τοὺς ῥήτορας .
ᾄδει δὲ χρησμούς ·
ὁ δὲ γέρων σιβυλλιᾷ 0 .
ὁ δ αὐτὸν ὡς ὁρᾷ μεμακκοακότα , τέχνην πεποίηται .
τοὺς γὰρ ἔνδον ἄντικρυς ψευδῆ διαβάλλει ·
κ ᾆτα μαστιγούμεθα ἡμεῖς ·
παφλαγὼν δὲ περιθέων τοὺς οἰκέτας αἰτεῖ ταράττει δωροδοκεῖ λέγων τάδε ·
ὁρᾶτε τὸν Ὕλαν δι ἐμὲ μαστιγούμενον ;
εἰ μή μ ἀναπείσετ , ἀποθανεῖσθε τήμερον .
ἡμεῖς δὲ δίδομεν ·
εἰ δὲ μή , πατούμενοι ὑπὸ τοῦ γέροντος ὀκταπλάσιον χέζομεν 0 .
νῦν οὖν ἀνύσαντε φροντίσωμεν ὦγαθέ , ποίαν ὁδὸν νὼ τρεπτέον καὶ πρὸς τίνα .
κράτιστ ἐκείνην τὴν μόλωμεν ὦγαθέ .
ἀλλ οὐχ οἷόν τε τὸν Παφλαγόν οὐδὲν λαθεῖν 0 ·
ἐφορᾷ γὰρ οὗτος πάντ .
ἔχει γὰρ τὸ σκέλος τὸ μὲν ἐν Πύλῳ , τὸ δ ἓτερον ἐν τ ἠκκλησίᾳ 0 .
τοσόνδε δ αὐτοῦ βῆμα διαβεβηκότος ὁ πρωκτός ἐστιν αὐτόχρημ ἐν Χάοσιν , τὼ χεῖρ ἐν Αἰτωλοῖς , ὁ νοῦς δ ἐν Κλωπιδῶν 0 1 .
κράτιστον οὖν νῷν ἀποθανεῖν 0 .
ἀλλὰ σκόπει , ὅπως ἂν ἀποθάνοιμεν ἀνδρικώτατα .
πῶς δῆτα πῶς γένοιτ ἂν ἀνδρικώτατα ;
βέλτιστον ἡμῖν αἷμα ταύρειον πιεῖν 0 .
ὁ Θεμιστοκλέους γὰρ θάνατος αἱρετώτερος 0 .
μὰ Δί ἀλλ ἄκρατον οἶνον ἀγαθοῦ δαίμονος 0 .
ἴσως γὰρ ἂν χρηστόν τι βουλευσαίμεθα .
ἰδού γ ἄκρατον 0 .
περὶ πότου γοῦν ἐστί σοι ;
πῶς δ ἂν μεθύων χρηστόν τι βουλεύσαιτ ἀνήρ ;
ἄληθες οὗτος 0 ;
κρουνοχυτρολήραιον εἶ .
οἶνον σὺ τολμᾷς εἰς ἐπίνοιαν λοιδορεῖν ;
οἴνου γὰρ εὕροις ἄν τι πρακτικώτερον ;
ὁρᾷς , ὅταν πίνωσιν ἄνθρωποι τότε πλουτοῦσι διαπράττουσι νικῶσιν δίκας εὐδαιμονοῦσιν ὠφελοῦσι τοὺς φίλους 0 .
ἀλλ ἐξένεγκέ μοι ταχέως οἴνου χοᾶ , τὸν νοῦν ἵν ἄρδω καὶ λέγω τι δεξιόν .
οἴμοι τί ποθ ἡμᾶς ἐργάσει τῷ σῷ πότῳ ;
ἀγάθ ·
ἀλλ ἔνεγκ ·
ἐγὼ δὲ κατακλινήσομαι .
ἢν γὰρ μεθυσθῶ , πάντα ταυτὶ καταπάσω βουλευματίων καὶ γνωμιδίων καὶ νοιδίων .
ὡς εὐτυχῶς ὅτι οὐκ ἐλήφθην ἔνδοθεν κλέπτων τὸν οἶνον 0 .
εἰπέ μοι Παφλαγὼν τί δρᾷ ;
ἐπίπαστα λείξας δημιόπραθ ὁ βάσκανος ῥέγκει μεθύων ἐν ταῖσι βύρσαις ὕπτιος .
ἴθι νυν ἄκρατον ἐγκάναξόν μοι πολὺν σπονδήν .
λαβὲ δὴ καὶ σπεῖσον ἀγαθοῦ δαίμονος .
ἕλχ ἕλκε τὴν τοῦ δαίμονος τοῦ Πραμνίου .
ὦ δαῖμον ἀγαθὲ σὸν τὸ βούλευμ , οὐκ ἐμόν 0 .
εἴπ , ἀντιβολῶ , τί ἔστι ;
τοὺς χρησμοὺς ταχὺ κλέψας ἔνεγκε τοῦ Παφλαγόνος ἔνδοθεν , ἕως καθεύδει .
ταῦτ .
ἀτὰρ τοῦ δαίμονος δέδοιχ ὅπως μὴ τεύξομαι κακοδαίμονος .
φέρε νυν ἐγὼ μ αὐτῷ προσαγάγω τὸν χοᾶ .
τὸν νοῦν ἵν ἄρδω καὶ λέγω τι δεξιόν .
ὡς μεγάλ ὁ Παφλαγὼν πέρδεται καὶ ῥέγκεται , ὥστ ἔλαθον αὐτὸν τὸν ἱερὸν χρησμὸν λαβών , ὅνπερ μάλιστ ἐφύλαττεν .
ὦ σοφώτατε 0 .
φέρ αὐτὸν ἵν ἀναγνῶ ·
σὺ δ ἔγχεον πιεῖν ἀνύσας τι .
φέρ ἴδω τί ἄρ ἔνεστιν αὐτόθι .
ὦ λόγια .
δός μοι δὸς τὸ ποτήριον ταχύ .
τί φησ ὁ χρησμός 0 ;
ἑτέραν ἔγχεον .
ἐν τοῖς λογίοις ἔνεστιν ἑτέραν ἔγχεον ;
ὦ Βάκι 0 .
τί ἔστι ;
δὸς τὸ ποτήριον ταχύ .
πολλῷ γ ὁ Βάκις ἐχρῆτο τῷ ποτηρίῳ .
ὦ μιαρὲ Παφλαγὼν ταῦτ ἄρ ἐφυλάττου πάλαι , τὸν περὶ σεαυτοῦ χρησμὸν ὀρρωδῶν ;
τιή 0 ;
ἐνταῦθ ἔνεστιν , αὐτὸς ὡς ἀπόλλυται .
ὁ χρησμὸς ἄντικρυς λέγει ὡς πρῶτα μὲν στυππειοπώλης γίγνεται , ὃς πρῶτος ἕξει τῆς πόλεως τὰ πράγματα .
εἷς οὑτοσὶ πώλης 0 .
τί τ οὐντεῦθεν 0 ;
μετὰ τοῦτον αὖθις προβατοπώλης δεύτερος 0 .
δύο τώδε πώλα 0 .
καὶ τί τόνδε χρὴ παθεῖν ;
κρατεῖν , ἕως ἕτερος ἀνὴρ βδελυρώτερος αὐτοῦ γένοιτο ·
μετὰ δὲ ταῦτ ἀπόλλυται .
ἐπιγίγνεται γὰρ βυρσοπώλης ὁ Παφλαγών , ἅρπαξ κεκράκτης Κυκλοβόρου φωνὴν ἔχων .
τὸν προβατοπώλην ἦν ἄρ ἀπολέσθαι χρεὼν ὑπὸ βυρσοπώλου ;
νὴ Δί .
οἴμοι δείλαιος 0 .
πόθεν οὖν ἂν ἔτι γένοιτο πώλης εἶς μόνος ;
ἔτ ἐστὶν εἷς ὑπερφυᾶ τέχνην ἔχων .
εἴπ , ἀντιβολῶ , τίς ἐστιν ;
εἴπω ;
νὴ Δία 0 .
ἀλλαντοπώλης ἔσθ ὁ τοῦτον ἐξολῶν 0 .
ἀλλαντοπώλης 0 ;
ὦ Πόσειδον τῆς τέχνης 0 .
φέρε ποῦ τὸν ἄνδρα τοῦτον ἐξευρήσομεν ;
ζητῶμεν αὐτόν .
ἀλλ ὁδὶ προσέρχεται ὥσπερ κατὰ θεὸν εἰς ἀγοράν 0 .
ὦ μακάριε ἀλλαντοπῶλα , δεῦρο δεῦρ ὦ φίλτατε ἀνάβαινε σωτὴρ τῇ πόλει καὶ νῷν φανείς .
τί με καλεῖτε ;
δεῦρ ἔλθ , ἵνα πύθῃ ὡς εὐτυχὴς εἶ καὶ μεγάλως εὐδαιμονεῖς .
ἴθι δὴ κάθελ αὐτοῦ τοὐλεὸν καὶ τοῦ θεοῦ τὸν χρησμὸν ἀναδίδαξον αὐτὸν ὡς ἔχει ·
ἐγὼ δ ἰὼν προσκέψομαι τὸν Παφλαγόνα .
ἄγε δὴ σὺ κατάθου πρῶτα τὰ σκεύη χαμαί ·
ἔπειτα τὴν γῆν πρόσκυσον καὶ τοὺς θεούς .
ὦ μακάρι ὦ πλούσιε , ὦ νῦν μὲν οὐδεὶς αὔριον δ ὑπέρμεγας , ὦ τῶν Ἀθηνῶν ταγὲ τῶν εὐδαιμόνων .
τί μ ὦγάθ οὐ πλύνειν ἐᾷς τὰς κοιλίας πωλεῖν τε τοὺς ἀλλᾶντας , ἀλλὰ καταγελᾷς ;
ὦ μῶρε ποίας κοιλίας 0 ;
δευρὶ βλέπε .
τὰς στίχας ὁρᾷς τὰς τῶνδε τῶν λαῶν ;
τούτων ἁπάντων αὐτὸς ἀρχέλας ἔσει , καὶ τῆς ἀγορᾶς καὶ τῶν λιμένων καὶ τῆς πυκνός ·
βουλὴν πατήσεις καὶ στρατηγοὺς κλαστάσεις , δήσεις φυλάξεις , ἐν πρυτανείῳ λαικάσει .
σὺ μέντοι 0 ·
κ οὐδέπω γε πάνθ ὁρᾷς .
ἀλλ ἐπανάβηθι κ ἀπὶ τοὐλεὸν τοδὶ καὶ κάτιδε τὰς νήσους ἁπάσας ἐν κύκλῳ .
καθορῶ .
τ ἀμπόρια καὶ τὰς ὁλκάδας 0 ;
πῶς οὖν οὐ μεγάλως εὐδαιμονεῖς ;
ἔτι νῦν τὸν ὀφθαλμὸν παράβαλλ ἐς Καρίαν τὸν δεξιόν , τὸν δ ἕτερον ἐς Καρχηδόνα 0 1 .
εὐδαιμονήσω δ εἰ διαστραφήσομαι ;
οὐκ ἀλλὰ διὰ σοῦ ταῦτα πάντα πέρναται .
γίγνει γάρ , ὡς ὁ χρησμὸς οὑτοσὶ λέγει , ἀνὴρ μέγιστος .
εἰπέ μοι καὶ πῶς ἐγὼ ἀλλαντοπώλης ὢν ἀνὴρ γενήσομαι ;
δι αὐτὸ γάρ τοι τοῦτο καὶ γίγνει μέγας , ὁτιὴ πονηρὸς κ ἀξ ἀγορᾶς εἶ καὶ θρασύς .
οὐκ ἀξιῶ γὼ μαυτὸν ἰσχύειν μέγα .
οἴμοι τί ποτ ἔσθ ὅτι σαυτὸν οὐ φῂς ἄξιον 0 ;
ξυνειδέναι τί μοι δοκεῖς σαυτῷ καλόν .
μῶν ἐκ καλῶν εἶ κ ἀγαθῶν ;
μὰ τοὺς θεοὺς εἰ μὴ κ πονηρῶν γ 0 .
ὦ μακάριε τῆς τύχης ὅσον πέπονθας ἀγαθὸν ἐς τὰ πράγματα .
ἀλλ ὦγάθ οὐ δὲ μουσικὴν ἐπίσταμαι πλὴν γραμμάτων , καὶ ταῦτα μέντοι κακὰ κακῶς 0 .
τουτὶ μόνον σ ἔβλαψεν , ὅτι καὶ κακὰ κακῶς 0 .
ἡ δημαγωγία γὰρ οὐ πρὸς μουσικοῦ ἔτ ἐστὶν ἀνδρὸς οὐ δὲ χρηστοῦ τοὺς τρόπους , ἀλλ εἰς ἀμαθῆ καὶ βδελυρόν .
ἀλλὰ μὴ παρῇς ἅ σοι διδόασ ἐν τοῖς λογίοισιν οἱ θεοί .
πῶς δῆτά φησ ὁ χρησμός ;
εὖ νὴ τοὺς θεοὺς καὶ ποικίλως πως καὶ σοφῶς ᾐνιγμένος ·
ἀλλ ὁπόταν μάρψῃ βυρσαίετος ἀγκυλοχήλης γαμφηλῇσι δράκοντα κοάλεμον αἱματοπώτην , δὴ τότε Παφλαγόνων μὲν ἀπόλλυται ἡ σκοροδάλμη , κοιλιοπώλῃσιν δὲ θεὸς μέγα κῦδος ὀπάζει , αἴ κεν μὴ πωλεῖν ἀλλᾶντας μᾶλλον ἕλωνται .
πῶς οὖν πρὸς ἐμὲ ταῦτ ἐστίν ;
ἀναδίδασκέ με .
βυρσαίετος μὲν ὁ Παφλαγών ἐσθ οὑτοσί .
τί δ ἀγκυλοχήλης ἐστίν ;
αὐτό που λέγει , ὅτι ἀγκύλαις ταῖς χερσὶν ἁρπάζων φέρει .
ὁ δράκων δὲ πρὸς τί 0 ;
τοῦτο περιφανέστατον 0 .
ὁ δράκων γάρ ἐστι μακρὸν ὅ τ ἀλλᾶς αὖ μακρόν 0 .
εἶθ αἱματοπώτης ἔσθ ὅ τ ἀλλᾶς χὠ δράκων ·
τὸν οὖν δράκοντά φησι τὸν βυρσαίετον ἤδη κρατήσειν , αἴ κε μὴ θαλφθῇ λόγοις .
τὰ μὲν λόγι αἰκάλλει με ·
θαυμάζω δ ὅπως τὸν δῆμον οἷός τ ἐπιτροπεύειν εἴμ ἐγώ .
φαυλότατον ἔργον 0 ·
ταῦθ ἅπερ ποιεῖς ποίει ·
τάραττε καὶ χόρδευ ὁμοῦ τὰ πράγματα ἅπαντα , καὶ τὸν δῆμον ἀεὶ προσποιοῦ ὑπογλυκαίνων ῥηματίοις μαγειρικοῖς .
τὰ δ ἄλλα σοι πρόσεστι δημαγωγικά , φωνὴ μιαρά , γέγονας κακῶς , ἀγοραῖος εἶ ·
ἔχεις ἅπαντα πρὸς πολιτείαν ἃ δεῖ ·
χρησμοί τε συμβαίνουσι καὶ τὸ Πυθικόν .
ἀλλὰ στεφανοῦ καὶ σπένδε τῷ Κοαλέμῳ ·
χ ὤπως ἀμυνεῖ τὸν ἄνδρα .
καὶ τίς ξύμμαχος γενήσεταί μοι ;
καὶ γὰρ οἵ τε πλούσιοι δεδίασιν αὐτὸν ὅ τε πένης βδύλλει λεώς .
ἀλλ εἰσὶν ἱππῆς ἄνδρες ἀγαθοὶ χίλιοι μισοῦντες αὐτόν , οἳ βοηθήσουσί σοι , καὶ τῶν πολιτῶν οἱ καλοί τε κ ἀγαθοί , καὶ τῶν θεατῶν ὅστις ἐστὶ δεξιός , κ ἀγὼ μετ αὐτῶν χὠ θεὸς ξυλλήψεται .
καὶ μὴ δέδιθ ·
οὐ γάρ ἐστιν ἐξῃκασμένος , ὑπὸ τοῦ δέους γὰρ αὐτὸν οὐδεὶς ἤθελεν τῶν σκευοποιῶν εἰκάσαι .
πάντως γε μὴν γνωσθήσεται ·
τὸ γὰρ θέατρον δεξιόν 0 .
οἴμοι κακοδαίμων ὁ Παφλαγὼν ἐξέρχεται .
οὔτοι μὰ τοὺς δώδεκα θεοὺς χαιρήσετον , ὁτιὴ πὶ τῷ δήμῳ ξυνόμνυτον πάλαι .
τουτὶ τί δρᾷ τὸ Χαλκιδικὸν ποτήριον ;
οὐκ ἔσθ ὅπως οὐ Χαλκιδέας ἀφίστατον .
ἀπολεῖσθον ἀποθανεῖσθον ὦ μιαρωτάτω .
οὗτος τί φεύγεις ;
ὦ γεννάδα ἀλλαντοπῶλα μὴ προδῷς τὰ πράγματα .
ἄνδρες ἱππῆς παραγένεσθε ·
νῦν ὁ καιρός 0 .
ὦ Σίμων , ὦ Παναίτι οὐκ ἐλᾶτε πρὸς τὸ δεξιὸν κέρας ;
ἅνδρες ἐγγύς .
ἀλλ ἀμύνου κἀπαναστρέφου πάλιν .
ὁ κονιορτὸς δῆλος αὐτῶν ὡς ὁμοῦ προσκειμένων 0 .
ἀλλ ἀμύνου καὶ δίωκε καὶ τροπὴν αὐτοῦ ποιοῦ .
παῖε παῖε τὸν πανοῦργον καὶ ταραξιππόστρατον καὶ τελώνην καὶ φάραγγα καὶ Χάρυβδιν ἁρπαγῆς , καὶ πανοῦργον καὶ πανοῦργον ·
πολλάκις γὰρ αὔτ ἐρῶ .
καὶ γὰρ οὗτος ἦν πανοῦργος πολλάκις τῆς ἡμέρας .
ἀλλὰ παῖε καὶ δίωκε καὶ τάραττε καὶ κύκα καὶ βδελύττου , καὶ γὰρ ἡμεῖς , κἀπικείμενος βόα 0 ·
εὐλαβοῦ δὲ μὴ κφύγῃ σε ·
καὶ γὰρ οἶδε τὰς ὁδούς , ἅσπερ Εὐκράτης ἔφευγεν εὐθὺ τῶν κυρηβίων .
ὦ γέροντες ἡλιασταί , φράτερες τριωβόλου , οὓς ἐγὼ βόσκω κεκραγὼς καὶ δίκαια κ ἄδικα , παραβοηθεῖθ , ὡς ὑπ ἀνδρῶν τύπτομαι ξυνωμοτῶν .
ἐν δίκῃ γ , ἐπεὶ τὰ κοινὰ πρὶν λαχεῖν κατεσθίεις , κἀποσυκάζεις πιέζων τοὺς ὑπευθύνους σκοπῶν , ὅστις αὐτῶν ὠμός ἐστιν ἢ πέπων ἢ μὴ πέπων , κ ἄν τιν αὐτῶν γνῷς ἀπράγμον ὄντα καὶ κεχηνότα , καταγαγὼν ἐκ Χερρονήσου διαβαλὼν ἀγκυρίσας εἶτ ἀποστρέψας τὸν ὦμον αὐτὸν ἐνεκολήβασας ·
καὶ σκοπεῖς γε τῶν πολιτῶν ὅστις ἐστὶν ἀμνοκῶν , πλούσιος καὶ μὴ πονηρὸς καὶ τρέμων τὰ πράγματα .
ξυνεπίκεισθ ὑμεῖς 0 ;
ἐγὼ δ ἄνδρες δι ὑμᾶς τύπτομαι , ὅτι λέγειν γνώμην ἔμελλον ὡς δίκαιον ἐν πόλει ἑστάναι μνημεῖον ὑμῶν ἐστιν ἀνδρείας χάριν .
ὡς δ ἀλαζών , ὡς δὲ μάσθλης 0 1 ·
εἶδες οἷ ὑπέρχεται ὡσπερεὶ γέροντας ἡμᾶς καὶ κοβαλικεύεται 0 ;
ἀλλ ἐὰν ταύτῃ γε νικᾷ , ταυτῃὶ πεπλήξεται ·
ἢν δ ὑπεκκλίνῃ γε δευρί , τὸ σκέλος κυρηβάσει .
ὦ πόλις καὶ δῆμ ὑφ οἵων θηρίων γαστρίζομαι .
καὶ κέκραγας , ὥσπερ ἀεὶ τὴν πόλιν καταστρέφει ;
ἀλλ ἐγώ σε τῇ βοῇ ταύτῃ γε πρῶτα τρέψομαι .
ἀλλ ἐὰν μέντοι γε νικᾷς τῇ βοῇ , τήνελλος εἶ ·
ἢν δ ἀναιδείᾳ παρέλθῃ σ , ἡμέτερος ὁ πυραμοῦς 0 .
τουτονὶ τὸν ἄνδρ ἐγὼ νδείκνυμι , καὶ φήμ ἐξάγειν ταῖσι Πελοποννησίων τριήρεσι ζωμεύματα .
ναὶ μὰ Δία κ ἄγωγε τοῦτον , ὅτι κενῇ τῇ κοιλίᾳ ἐσδραμὼν ἐς τὸ πρυτανεῖον , εἶτα πάλιν ἐκθεῖ πλέᾳ 0 .
νὴ Δί ἐξάγων γε τἀπόρρηθ , ἅμ ἄρτον καὶ κρέας καὶ τέμαχος , οὗ Περικλέης οὐκ ἠξιώθη πώποτε .
ἀποθανεῖσθον αὐτίκα μάλα .
τριπλάσιον κεκράξομαί σου .
καταβοήσομαι βοῶν σε .
κατακεκράξομαί σε κράζων .
διαβαλῶ σ ἐὰν στρατηγῇς .
κυνοκοπήσω σου τὸ νῶτον .
περιελῶ σ ἀλαζονείαις .
ὑποτεμοῦμαι τὰς ὁδούς σου .
βλέψον ἔς μ ἀσκαρδάμυκτος .
ἐν ἀγορᾷ κ ἀγὼ τέθραμμαι .
διαφορήσω σ εἴ τι γρύξει .
κοπροφορήσω σ εἰ λαλήσεις .
ὁμολογῶ κλέπτειν ·
σὺ δ οὐχί 0 .
νὴ τὸν Ἑρμῆν τὸν ἀγοραῖον , κἀπιορκῶ γε βλεπόντων 0 .
ἀλλότρια τοίνυν σοφίζει , καὶ φανῶ σε τοῖς πρυτάνεσιν ἀδεκατεύτους τῶν θεῶν ἱερὰς ἔχοντα κοιλίας .
ὦ μιαρὲ καὶ βδελυρὲ  καὶ κεκράκτα  , τοῦ σοῦ θράσους πᾶσα μὲν γῆ πλέα , πᾶσα δ ἐκκλησία , καὶ τέλη καὶ γραφαὶ καὶ δικαστήρι , ὦ βορβοροτάραξι καὶ τὴν πόλιν ἅπασαν ἡμῶν ἀνατετυρβακώς , ὅστις ἡμῶν τὰς Ἀθήνας ἐκκεκώφωκας βοῶν , κ ἀπὸ τῶν πετρῶν ἄνωθεν τοὺς φόρους θυννοσκοπῶν 0 .
οἶδ ἐγὼ τὸ πρᾶγμα τοῦθ ὅθεν πάλαι καττύεται .
εἰ δὲ μὴ σύ γ οἶσθα κάττυμ , οὐ δ ἐγὼ χορδεύματα , ὅστις ὑποτέμνων ἐπώλεις δέρμα μοχθηροῦ βοὸς τοῖς ἀγροίκοισιν πανούργως , ὥστε φαίνεσθαι παχύ , καὶ πρὶν ἡμέραν φορῆσαι μεῖζον ἦν δυοῖν δοχμαῖν 0 .
νὴ Δία κ ἀμὲ τοῦτ ἔδρασε τ αὐτόν , ὥστε κατάγελων πάμπολυν τοῖς δημόταισι καὶ φίλοις παρασχεθεῖν ·
πρὶν γὰρ εἶναι Περγασῆσιν ἔνεον ἐν ταῖς ἐμβάσιν .
ἆρα δῆτ οὐκ ἀπ ἀρχῆς ἐδήλους ἀναίδειαν , ἥπερ μόνη προστατεῖ ῥητόρων ;
ᾗ σὺ πιστεύων ἀμέλγεις τῶν ξένων τοὺς καρπίμους , πρῶτος ὤν ·
ὁ δ Ἱπποδάμου λείβεται θεώμενος .
ἀλλ ἐφάνη γὰρ ἀνὴρ ἕτερος πολὺ σοῦ μιαρώτερος , ὥστε με χαίρειν , ὅς σε παύσει καὶ πάρεισι , δῆλός ἐστιν αὐτόθεν , πανουργίᾳ τε καὶ θράσει καὶ κοβαλικεύμασιν .
ἀλλ ὦ τραφεὶς ὅθενπέρ εἰσιν ἄνδρες οἵπερ εἰσίν , νῦν δεῖξον ὡς οὐδὲν λέγει τὸ σωφρόνως τραφῆναι .
καὶ μὴν ἀκούσαθ οἷός ἐστιν οὑτοσὶ πολίτης .
οὐκ αὖ μ ἐάσεις ;
μὰ Δί ἐπεὶ κ ἀγὼ πονηρός εἰμι .
ἐὰν δὲ μὴ ταύτῃ γ ὑπείκῃ , λέγ ὅτι κ ἀκ πονηρῶν .
μὰ Δία 0 .
ναὶ μὰ Δία 0 .
μὰ τὸν Ποσειδῶ 0 .
ἀλλ αὐτὸ περὶ τοῦ πρότερος εἰπεῖν πρῶτα διαμαχοῦμαι .
οἴμοι διαρραγήσομαι .
καὶ μὴν ἐγὼ οὐ παρήσω .
πάρες πάρες πρὸς τῶν θεῶν αὐτῷ διαρραγῆναι .
τῷ καὶ πεποιθὼς ἀξιοῖς ἐμοῦ λέγειν ἔναντα ;
ὁτιὴ λέγειν οἷός τε κ ἀγὼ καὶ καρυκοποιεῖν 0 .
ἰδοὺ λέγειν 0 .
καλῶς γ ἂν οὖν σὺ πρᾶγμα προσπεσόν σοι ὠμοσπάρακτον παραλαβὼν μεταχειρίσαιο χρηστῶς .
ἀλλ οἶσθ ὅπερ πεπονθέναι δοκεῖς ;
ὅπερ τὸ πλῆθος 0 .
εἴ που δικίδιον εἶπας εὖ κατὰ ξένου μετοίκου , τὴν νύκτα θρυλῶν καὶ λαλῶν ἐν ταῖς ὁδοῖς σεαυτῷ , ὕδωρ τε πίνων κἀπιδεικνὺς τοὺς φίλους τ ἀνιῶν , ᾤου δυνατὸς εἶναι λέγειν .
ὦ μῶρε τῆς ἀνοίας 0 .
τί δαὶ σὺ πίνων τὴν πόλιν πεποίηκας , ὥστε νυνὶ ὑπὸ σοῦ μονωτάτου κατεγλωττισμένην σιωπᾶν ;
ἐμοὶ γὰρ ἀντέθηκας ἀνθρώπων τίν ;
ὅστις εὐθὺς θύννεια θερμὰ καταφαγών , κ ᾆτ ἐπιπιὼν ἀκράτου οἴνου χοᾶ κασαλβάσω τοὺς ἐν Πύλῳ στρατηγούς 0 .
ἐγὼ δέ γ ἤνυστρον βοὸς καὶ κοιλίαν ὑείαν καταβροχθίσας κ ᾆτ ἐπιπιὼν τὸν ζωμὸν ἀναπόνιπτος λαρυγγιῶ τοὺς ῥήτορας καὶ Νικίαν ταράξω .
τὰ μὲν ἄλλα μ ἤρεσας λέγων · .
ἓν δ οὐ προσίεταί με , τῶν πραγμάτων ὁτιὴ μόνος τὸν ζωμὸν ἐκροφήσει .
ἀλλ οὐ λάβρακας καταφαγὼν Μιλησίους κλονήσεις .
ἀλλὰ σχελίδας ἐδηδοκὼς ὠνήσομαι μέταλλα .
ἐγὼ δ ἐπεσπηδῶν γε τὴν βουλὴν βίᾳ κυκήσω .
ἐγὼ δὲ κινήσω γέ σου τὸν πρωκτὸν ἀντὶ φύσκης .
ἐγὼ δέ γ ἐξέλξω σε τῆς πυγῆς θύραζε κύβδα .
νὴ τὸν Ποσειδῶ κ ἀμέ τ ἄρ , ἤνπερ γε τοῦτον ἕλκῃς .
οἷόν σε δήσω ν τῷ ξύλῳ .
διώξομαί σε δειλίας .
ἡ βύρσα σου θρανεύσεται .
δερῶ σε θύλακον κλοπῆς .
διαπατταλευθήσει χαμαί .
περικόμματ ἔκ σου σκευάσω .
τὰς βλεφαρίδας σου παρατιλῶ .
τὸν πρηγορεῶνά σοὐκτεμῶ .
καὶ νὴ Δί ἐμβαλόντες αὐτῷ πάτταλον μαγειρικῶς ἐς τὸ στόμ , εἶτα δ ἔνδοθεν τὴν γλῶτταν ἐξείραντες αὐτοῦ σκεψόμεσθ εὖ κἀνδρικῶς κεχηνότος τὸν πρωκτὸν εἰ χαλαζᾷ 0 .
ἦν ἄρα πυρός γ ἕτερα θερμότερα καὶ λόγων ἐν πόλει τῶν ἀναιδῶν ἀναιδέστεροι ·
καὶ τὸ πρᾶγμ ἦν ἄρ οὐ φαῦλον ὧδ ἀλλ ἔπιθι καὶ στρόβει , μηδὲν ὀλίγον ποίει .
νῦν γὰρ ἔχεται μέσος ·
ὡς ἐὰν νυνὶ μαλάξῃς αὐτὸν ἐν τῇ προσβολῇ , δειλὸν εὑρήσεις ·
ἐγὼ γὰρ τοὺς τρόπους ἐπίσταμαι .
ἀλλ ὅμως οὗτος τοιοῦτος ὢν ἅπαντα τὸν βίον , κ ᾆτ ἀνὴρ ἔδοξεν εἶναι , τ ἀλλότριον ἀμῶν θέρος .
νῦν δὲ τοὺς στάχυς ἐκείνους , οὓς ἐκεῖθεν ἤγαγεν , ἐν ξύλῳ δήσας ἀφαύει κἀποδόσθαι βούλεται .
οὐ δέδοιχ ὑμᾶς , ἕως ἂν ζῇ τὸ βουλευτήριον καὶ τὸ τοῦ δήμου πρόσωπον μακκοᾷ καθήμενον .
ὡς δὲ πρὸς πᾶν ἀναιδεύεται κοὐ μεθίστησι τοῦ χρώματος τοῦ παρεστηκότος .
εἴ σε μὴ μισῶ , γενοίμην ἐν Κρατίνου κῴδιον , καὶ διδασκοίμην προσᾴδειν Μορσίμου τραγῳδίᾳ .
ὦ περὶ πάντ ἐπὶ πᾶσί τε πράγμασι δωροδόκοισιν ἐπ ἄνθεσιν ἵζων , εἴθε φαύλως ὥσπερ ηὗρες ἐκβάλοις τὴν ἔνθεσιν 0 .
ᾄσαιμι γὰρ τότ ἂν μόνον , πῖνε πῖν ἐπὶ συμφοραῖς .
τὸν Ἰουλίου τ ἂν οἴομαι γέροντα πυροπίπην ἡσθέντ ἰηπαιωνίσαι καὶ βακχέβακχον ᾆσαι .
οὔτοί μ ὑπερβαλεῖσθ ἀναιδείᾳ μὰ τὸν Ποσειδῶ , ἢ μή ποτ ἀγοραίου Διὸς σπλάλχνοισι παραγενοίμην 0 .
ἔγωγε νὴ τοὺς κονδύλους οὓς πολλὰ δὴ πὶ πολλοῖς ἠνεσχόμην ἐκ παιδίων , μαχαιρίδων τε πληγάς , ὑπερβαλεῖσθαί σ οἴομαι τούτοισιν , ἢ μάτην γ ἂν ἀπομαγδαλιὰς σιτούμενος τοσοῦτος ἐκτραφείην .
ἀπομαγδαλιὰς ὥσπερ κύων 0 1 ;
ὦ παμπόνηρε πῶς οὖν κυνὸς βορὰν σιτούμενος μαχεῖ σὺ κυνοκεφάλλῳ ;
καὶ νὴ Δί ἄλλα γ ἐστί μου κόβαλα παιδὸς ὄντος .
ἐξηπάτων γὰρ τοὺς μαγείρους ἐπιλέγων τοιαυτί ·
σκέψασθε παῖδες ·
οὐχ ὁρᾶθ ;
ὥρα νέα , χελιδών 0 .
οἱ δ ἔβλεπον , κ ἀγὼ ν τοσούτῳ τῶν κρεῶν ἔκλεπτον .
ὦ δεξιώτατον κρέας σοφῶς γε προὐνοήσω ·
ὥσπερ ἀκαλήφας ἐσθίων πρὸ χελιδόνων ἔκλεπτες .
καὶ ταῦτα δρῶν ἐλάνθανόν γ ·
εἰ δ οὖν ἴδοι τις αὐτῶν , ἀποκρυπτόμενος ἐς τὼ κοχώνα τοὺς θεοὺς ἀπώμνυν ·
ὥστ εἶπ ἀνὴρ τῶν ῥητόρων ἰδών με τοῦτο δρῶντα ·
οὐκ ἔσθ ὅπως ὁ παῖς ὅδ οὐ τὸν δῆμον ἐπιτροπεύσει .
εὖ γε ξυνέβαλεν αὔτ ·
ἀτὰρ δῆλόν γ ἀφ οὗ ξυνέγνω ·
ὁτιὴ πιώρκεις θ ἡρπακὼς καὶ κρέας ὁ πρωκτὸς εἶχεν .
ἐγώ σε παύσω τοῦ θράσους , οἶμαι δὲ μᾶλλον ἄμφω 0 .
ἔξειμι γάρ σοι λαμπρὸς ἤδη καὶ μέγας καθιείς , ὁμοῦ ταράττων τήν τε γῆν καὶ τὴν θάλατταν εἰκῇ .
ἐγὼ δὲ συστείλας γε τοὺς ἀλλᾶντας εἶτ ἀφήσω κατὰ κῦμ ἐμαυτὸν οὔριον , κλάειν σε μακρὰ κελεύσας .
κ ἄγωγ , ἐάν τι παραχαλᾷ , τὴν ἀντλίαν φυλάξω .
οὔτοι μὰ τὴν Δήμητρα καταπροίξει τάλαντα πολλὰ κλέψας Ἀθηναίων .
ἄθρει καὶ τοῦ ποδὸς παρίει ·
ὡς οὗτος ἤδη καικίας καὶ συκοφαντίας πνεῖ .
σὲ δ ἐκ Ποτειδαίας ἔχοντ εὖ οἶδα δέκα τάλαντα .
βούλει τῶν ταλάντων ἓν λαβὼν σιωπᾶν ;
ἁνὴρ ἂν ἡδέως λάβοι .
τοὺς τερθρίους παρίει ·
τὸ πνεῦμ ἔλαττον γίγνεται .
φεύξει γραφὰς ἑκατονταλάντους τέτταρας .
σὺ δ ἀστρατείας γ εἴκοσιν , κλοπῆς δὲ πλεῖν ἢ χιλίας 0 1 .
ἐκ τῶν ἀλιτηρίων σέ φημι γεγονέναι τῶν τῆς θεοῦ .
τὸν πάππον εἶναί φημί σου τῶν δορυφόρων  ποίων ;
τῶν Βυρσίνης τῆς Ἱππίου 0 .
κόβαλος εἶ .
πανοῦργος εἶ .
παῖ ἀνδρικῶς .
ἰοὺ ἰού , τύπτουσί μ οἱ ξυνωμόται .
παῖ αὐτὸν ἀνδρειότατα , καὶ γάστριζε καὶ τοῖς ἐντέροις καὶ τοῖς κόλοις , χ ὤπως κολᾷ τὸν ἄνδρα .
ὦ γεννικώτατον κρέας ψυχήν τ ἄριστε πάντων , καὶ τῇ πόλει σωτὴρ φανεὶς ἡμῖν τε τοῖς πολίταις , ὡς εὖ τὸν ἄνδρα ποικίλως θ ὑπῆλθες ἐν λόγοισιν 0 .
πῶς ἄν σ ἐπαινέσαιμεν οὕτως ὥσπερ ἡδόμεσθα ;
ταυτὶ μὰ τὴν Δήμητρά μ οὐκ ἐλάνθανεν τεκταινόμενα τὰ πράγματ , ἀλλ ἠπιστάμην γομφούμεν αὐτὰ πάντα καὶ κολλώμενα .
οἴμοι σὺ δ οὐδὲν ἐξ ἁμαξουργοῦ λέγεις ;
οὔκουν μ ἐν Ἄργει γ οἷα πράττεις λανθάνει .
πρόφασιν μὲν Ἀργείους φίλους ἡμῖν ποιεῖ , ἰδίᾳ δ ἐκεῖ Λακεδαιμονίοις ξυγγίγνεται .
καὶ ταῦτ ἐφ οἷσίν ἐστι συμφυσώμενα ἐγᾦδ ·
ἐπὶ γὰρ τοῖς δεδεμένοις χαλκεύεται .
εὖ γ εὖ γε , χάλκεὐ ἀντὶ τῶν κολλωμένων .
καὶ ξυγκροτοῦσιν ἄνδρες αὔτ ἐκεῖθεν αὖ , καὶ ταῦτά μ οὔ τ ἀργύριον οὔ τε χρυσίον διδοὺς ἀναπείσεις οὔ τε προσπέμπων φίλους , ὅπως ἐγὼ ταῦτ οὐκ Ἀθηναίοις φράσω .
ἐγὼ μὲν οὖν αὐτίκα μάλ ἐς βουλὴν ἰὼν ὑμῶν ἁπάντων τὰς ξυνωμοσίας ἐρῶ , καὶ τὰς ξυνόδους τὰς νυκτερινὰς τὰς ἐν πόλει , καὶ πάνθ ἃ Μήδοις καὶ βασιλεῖ ξυνόμνυτε , καὶ τ ἀκ Βοιωτῶν ταῦτα συντυρούμενα 0 .
πῶς οὖν ὁ τυρὸς ἐν Βοιωτοῖς ὤνιος 0 ;
ἐγώ σε νὴ τὸν Ἡρακλέα παραστορῶ .
ἄγε δὴ σὺ τίνα νοῦν ἢ τίνα ψυχὴν ἔχεις ;
νυνί γε δείξεις , εἴπερ ἀπεκρύψω τότε ἐς τὼ κοχώνα τὸ κρέας , ὡς αὐτὸς λέγεις ·
θεύσει γὰρ ᾄξας ἐς τὸ βουλευτήριον , ὡς οὗτος ἐσπεσὼν ἐκεῖσε διαβαλεῖ ἡμᾶς ἅπαντας καὶ κράγον κεκράξεται .
πρῶτον δ ὡς ἔχω τὰς κοιλίας καὶ τὰς μαχαίρας ἐνθαδὶ καταθήσομαι .
ἔχε νυν , ἄλειψον τὸν τράχηλον τουτῳί , ἵν ἐξολισθάνειν δύνῃ τὰς διαβολάς .
ἀλλ εὖ λέγεις καὶ παιδοτριβικῶς ταυταγί .
ἔχε νυν , ἐπέγκαψον λαβὼν ταδί .
ἵν ἄμεινον ὦ τᾶν ἐσκοροδισμένος μάχῃ 0 .
καὶ σπεῦδε ταχέως .
ταῦτα δρῶ .
μέμνησό νυν δάκνειν διαβάλλειν , τοὺς λόφους κατεσθίειν , χ ὤπως τὰ κάλλαἰ ἀποφαγὼν ἥξεις πάλιν .
ἄλλ ἴθι χαίρων , καὶ πράξειας κατὰ νοῦν τὸν ἐμόν , καί σε φυλάττοι Ζεὺς ἀγοραῖος ·
καὶ νικήσας αὖθις ἐκεῖθεν πάλιν ὡς ἡμᾶς ἔλθοις στεφάνοις κατάπαστος 0 .
ὑμεῖς δ ἡμῖν προσέχετε τὸν νοῦν τοῖς ἀναπαίστοις , ὦ παντοίας ἤδη Μούσης πειραθέντες καθ ἑαυτούς .
εἰ μέν τις ἀνὴρ τῶν ἀρχαίων κωμῳδοδιδάσκαλος ἡμᾶς ἠνάγκαζεν λέξοντας ἔπη πρὸς τὸ θέατρον παραβῆναι , οὐκ ἂν φαύλως ἔτυχεν τούτου ·
νῦν δ ἄξιός ἐσθ ὁ ποιητής , ὅτι τοὺς αὐτοὺς ἡμῖν μισεῖ τολμᾷ τε λέγειν τὰ δίκαια , καὶ γενναίως πρὸς τὸν τυφῶ χωρεῖ καὶ τὴν ἐριώλην .
ἃ δὲ θαυμάζειν ὑμῶν φησιν πολλοὺς αὐτῷ προσιόντας καὶ βασανίζειν ὡς οὐχὶ πάλαι χορὸν αἰτοίη καθ ἑαυτόν , ἡμᾶς ὑμῖν ἐκέλευε φράσαι περὶ τούτου .
φησὶ γὰρ ἁνὴρ οὐχ ὑπ ἀνοίας τοῦτο πεπονθὼς διατρίβειν , ἀλλὰ νομίζων κωμῳδοδιδασκαλίαν εἶναι χαλεπώτατον ἔργον ἁπάντων ·
πολλῶν γὰρ δὴ πειρασάντων αὐτὴν ὀλίγοις χαρίσασθαι ·
ὑμᾶς τε πάλαι διαγιγνώσκων ἐπετείους τὴν φύσιν ὄντας καὶ τοὺς προτέρους τῶν ποιητῶν ἅμα τῷ γήρᾳ προδιδόντας 0 ·
τοῦτο μὲν εἰδὼς ἅπαθε Μάγνης ἅμα ταῖς πολιαῖς κατιούσαις , ὃς πλεῖστα χορῶν τῶν ἀντιπάλων νίκης ἔστησε τροπαῖα 0 ·
πάσας δ ὑμῖν φωνὰς ἱεὶς καὶ ψάλλων καὶ πτερυγίζων καὶ λυδίζων καὶ ψηνίζων καὶ βαπτόμενος βατραχείοις οὐκ ἐξήρκεσεν , ἀλλὰ τελευτῶν ἐπὶ γήρως , οὐ γὰρ ἐφ ἥβης , ἐξεβλήθη πρεσβύτης ὤν , ὅτι τοῦ σκώπτειν ἀπελείφθη ·
εἶτα Κρατίνου μεμνημένος , ὃς πολλῷ ῥεύσας ποτ ἐπαίνῳ διὰ τῶν ἀφελῶν πεδίων ἔρρει , καὶ τῆς στάσεως παρασύρων ἐφόρει τὰς δρῦς καὶ τὰς πλατάνους καὶ τοὺς ἐχθροὺς προθελύμνους ·
ᾆσαι δ οὐκ ἦν ἐν ξυμποσίῳ πλὴν Δωροῖ συκοπέδιλε , καὶ τέκτονες εὐπαλάμων ὕμνων ·
οὕτως ἤνθησεν ἐκεῖνος .
νυνὶ δ ὑμεῖς αὐτὸν ὁρῶντες παραληροῦντ οὐκ ἐλεεῖτε , ἐκπιπτουσῶν τῶν ἠλέκτρων καὶ τοῦ τόνου οὐκέτ ἐνόντος τῶν θ ἁρμονιῶν διαχασκουσῶν ·
ἀλλὰ γέρων ὢν περιέρρει , ὥσπερ Κοννᾶς , στέφανον μὲν ἔχων αὖον δίψῃ δ ἀπολωλώς , ὃν χρῆν διὰ τὰς προτέρας νίκας πίνειν ἐν τῷ πρυτανείῳ , καὶ μὴ ληρεῖν ἀλλὰ θεᾶσθαι λιπαρὸν παρὰ τῷ Διονύσῳ 0 .
οἵας δὲ Κράτης ὀργὰς ὑμῶν ἠνέσχετο καὶ στυφελιγμούς , ὃς ἀπὸ σμικρᾶς δαπάνης ὑμᾶς ἀριστίζων ἀπέπεμπεν , ἀπὸ κραμβοτάτου στόματος μάττων ἀστειοτάτας ἐπινοίας ·
χ οὖτος μέντοι μόνος ἀντήρκει , τοτὲ μὲν πίπτων τοτὲ δ οὐχί .
ταῦτ ὀρρωδῶν διέτριβεν ἀεί , καὶ πρὸς τούτοισιν ἔφασκεν ἐρέτην χρῆναι πρῶτα γενέσθαι πρὶν πηδαλίοις ἐπιχειρεῖν , κ ᾆτ ἐντεῦθεν πρῳρατεῦσαι καὶ τοὺς ἀνέμους διαθρῆσαι , κ ᾆτα κυβερνᾶν αὐτὸν ἑαυτῷ .